उन्होंने साउथ अफ्रीका के खिलाफ बीते 4 वनडे में महज 40 ही रन बनाए हैं। वनडे फॉर्मेट में तीन दोहरे शतक जडऩे वाले इस खिलाड़ी की नाकामी को लेकर साउथ अफ्रीका के पूर्व कप्तान ने अहम वजह बताई हैं। केपलर वेसल्स ने कहा- ‘दक्षिण अफ्रीका में अपने फुटवर्क और तकनीक के कारण रोहित शर्मा हमेशा नाकाम साबित होंगे। वह फ्रंट फुट ऑफ साइड के पास रखते हैं, जबकि यहां की पिचों पर स्विंग और सीम होती है। इसके चलते उनका यहां औसत 10 के आस-पास का है।’ केपलर वेसल्स का मानना है कि, ‘तकनीक की वजह से वो यहां हमेशा बल्लेबाजी में संघर्ष करेंगे। इस वजह से उन्हें भारत या ऑस्ट्रेलिया में तकलीफ नहीं होती है क्योंकि वहां गेंद में बाउंस तो होता है लेकिन सीम नहीं होती। लेकिन जब गेंद में उछाल और सीम हो तो रोहित की तकनीक उनके लिए परेशानी का कारण बन जाती है।’